CELEX: 31987R2137
Language: el
Date: 1987-07-20
Title: Κανονισμός (ΕΟΚ) αριθ. 2137/87 της Επιτροπής της 20ής Ιουλίου 1987 για τροποποίηση του κανονισμού (ΕΟΚ) αριθ. 3540/85 σχετικά με τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα

Avis juridique important

|

31987R2137

Κανονισμός (ΕΟΚ) αριθ. 2137/87 της Επιτροπής της 20ής Ιουλίου 1987 για τροποποίηση του κανονισμού (ΕΟΚ) αριθ. 3540/85 σχετικά με τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  

Επίσημη Εφημερίδα αριθ. L 200 της 21/07/1987 σ. 0008 - 0008 Φινλανδική ειδική έκδοση: Κεφάλαιο 3 τόμος 24 σ. 0025  Σουηδική ειδική έκδοση: Κεφάλαιο 3 τόμος 24 σ. 0025 

***** ΚΑΝΟΝΙΣΜΟΣ (ΕΟΚ) αριθ. 2137/87 ΤΗΣ ΕΠΙΤΡΟΠΗΣ  της 20ής Ιουλίου 1987  για τροποποίηση του κανονισμού (ΕΟΚ) αριθ. 3540/85 σχετικά με τις λεπτομέρειες εφαρμογής των ειδικών μέτρων για τα πίσα, τα κουκιά, τα φούλια και τα γλυκά λούπινα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1431/82 του Συμβουλίου της 8ης Μαΐου 1982 για την πρόβλεψη ειδικών μέτρων για τα πίσα, τα κουκιά, τα φούλια και τα γλυκά λούπινα (1), όπως τροποποιήθηκε τελευταία από τον κανονισμό (ΕΟΚ) αριθ. 3127/76 (2), και ιδίως το άρθρο 3 παράγραφος 7,  Εκτιμώντας:  ότι το άρθρο 6 του κανονισμού (ΕΟΚ) αριθ. 3540/85 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 729/87 (4), προβλέπει για τις περιόδους εμπορίας 1985/86 και 1986/87 ιδιαίτερες διατάξεις όσον αφορά τη χορήγηση του πιστοποιητικού αγοράς στην ελάχιστη τιμή και τους όρους που πρέπει να τηρούνται για τους σπόρους λούπινων ώστε να θεωρούνται γλυκά λούπινα· ότι είναι σκόπιμο να παραταθούν οι εν λόγω διατάξεις κατά τη διάρκεια μιας περιόδου εμπορίας για να γίνει δυνατή η πλήρης εξέταση των παρόντων προβλημάτων·  ότι το άρθρο 12 και το άρθρο 17 του κανονισμού (ΕΟΚ) αριθ. 3540/85 προβλέπει τη χρησιμοποίηση διαφόρων μέσων όπως η επιστολή, το τηλεγράφημα ή το τηλετύπημα για να αποστείλει ο χρήστης των προϊόντων που έχει λάβει την αίτηση χορήγησης πιστοποιητικού ενίσχυσης που προκαθορίζεται ή την αίτηση αναγνώρισης· ότι πρέπει να συμπεριληφθεί το τηλεαντίγραφο μεταξύ των μέσων αυτών όπως έχει ήδη γίνει σε άλλους τομείς·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αποξηραμένων Ζωοτροφών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3540/85 τροποποιείται ως εξής:  1. Στο άρθρο 6 παράγραφος 4 δεύτερο εδάφιο και παράγραφος 6 δεύτερο και τρίτο εδάφιο, οι όροι «1985/86 και 1986/87» αντικαθίστανται από τους όρους «1985/86, 1986/87 και 1987/88».  2. Στο άρθρο 12 παράγραφος 1 πρώτο εδάφιο και στο άρθρο 17 παράγραφος 1, οι όροι «με επιστολή, τηλεγράφημα ή τηλετύπημα» αντικαθίστανται από τους όρους «με επιστολή, τηλεγράφημα, τηλετύπημα ή τηλεαντίγραφο».  Στο άρθρο 12 παράγραφος 3 στοιχείο β) οι όροι «με επιστολή ή τηλετύπημα», αντικαθίστανται από τους όρους «με επιστολή, τηλετύπημα ή τηλεαντίγραφο».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινότητων.  Η παράγραφος 1 του άρθρου 1 εφαρμόζεται από την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 20 Ιουλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 162 της 12. 6. 1982, σ. 28.  (2) ΕΕ αριθ. L 292 της 16. 10. 1986, σ. 1.  (3) ΕΕ αριθ. L 342 της 19. 12. 1985, σ. 1.  (4) ΕΕ αριθ. L 71 της 14. 3. 1987, σ. 16.